Die Bybelse verlossingsleer word op verskillende maniere vervang, bv. deur wetsnakoming, kerklike rituele soos die doop, asook vreemde fisiese manifestasies. n Ander manier waardeur die Here se Woord soms verander en verdraai word, is in nuwe Bybelvertalings wat swak gedoen is en misleidende stellings bevat. Die bewering wat sommige teoloë maak dat daar nooit enige gevaar in n kontantlose ekonomiese stelsel sal wees nie, en dat die nommer of die merk van die Antichris nie letterlik opgeneem moet word nie, is deel van Satan se propagandaveldtog om mense nou reeds op die aanvaarding van sy nommerstelsel voor te berei. n Ekonomiese stelsel vir die beheer van koop- en verkooptransaksies is geen simboliese uitspraak oor een of ander abstrakte saak nie, maar n letterlike stelling oor n alledaagse menslike handeling. As gevolg hiervan sal hy met behulp van demone ’n multinasionale mag op die been bring om teen die ware Christus te veg (Op. 16:13-16).